Document ID: 32012R0757
Publication Date: 2012-08-20

Title and Content:
KOMISIJAS ĪSTENOŠANAS REGULA (ES) Nr. 757/2012
(2012. gada 20. augusts),
ar ko pārtrauc dažu savvaļas augu un dzīvnieku sugu īpatņu ievešanu Savienībā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1996. gada 9. decembra Regulu (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību (1), un jo īpaši tās 19. panta 1. punktu,
apspriedusies ar Zinātniskās analīzes grupu,
tā kā:
(1)
Regulas (EK) Nr. 338/97 4. panta 6. punktā ir paredzēts, ka Komisija var noteikt ierobežojumus dažu sugu ievešanai Savienībā saskaņā ar nosacījumiem, kas attiecīgi izklāstīti a) līdz d) apakšpunktā. Turklāt šādu ierobežojumu izpildes pasākumi ir paredzēti Komisijas 2006. gada 4. maija Regulā (EK) Nr. 865/2006, ar ko paredz sīki izstrādātus noteikumus attiecībā uz Padomes Regulas (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību, ieviešanu (2).
(2)
To sugu sarakstu, kuru īpatņu ievešana Savienībā ir pārtraukta, noteica ar Komisijas 2011. gada 17. augusta Īstenošanas regulu (ES) Nr. 828/2011, ar ko pārtrauc dažu savvaļas augu un dzīvnieku sugu īpatņu ievešanu Savienībā (3).
(3)
Pamatojoties uz jaunāko informāciju, Zinātniskās analīzes grupa secināja - ja netiks pārtraukta atsevišķu Regulas (EK) Nr. 338/97 A un B pielikumā minēto sugu īpatņu ievešana Savienībā no dažām izcelsmes valstīm, šo sugu aizsargājamības statuss būs nopietni apdraudēts. Tāpēc jāaptur šādu sugu īpatņu ievešana:
Canis lupus (medību trofejas) no Mongolijas un Tadžikistānas;
Ursus arctos (medību trofejas) no Kazahstānas;
Profelis aurata, Polemaetus bellicosus, Terathopius ecaudatus un Varanus albigularis no Tanzānijas;
Callosciurus erythraeus, Sciurus carolinensis un Sciurus niger (dzīvi īpatņi) no visām valstīm;
Chamaeleo gracilis (savvaļas īpatņi) no Ganas un Togo;
Chamaeleo senegalensis (savvaļas īpatņi) no Beninas, Ganas un Togo;
Chamaeleo senegalensis (audzētavas īpatņi, kuru ķermeņa garums bez astes ir lielāks par 6 cm) no Beninas;
Varanus spinulosus no Zālamana Salām;
Kinixys belliana (savvaļas īpatņi) no Beninas un Ganas;
Kinixys erosa (savvaļas īpatņi) no Togo;
Kinixys homeana (savvaļas īpatņi), Pandinus imperator un Scleractinia spp. no Ganas;
Kinixys homeana (audzētavas īpatņi, kuriem bruņu garums pa taisni pārsniedz 8 cm) no Togo;
Mantella cowani no Madagaskaras;
Hippocampus erectus no Brazīlijas;
Hippocampus kuda no Ķīnas;
Tridacna crocea, Tridacna derasa, Tridacna maxima un Tridacna squamosa no Zālamana Salām;
Euphyllia paraancora, Euphyllia paradivisa, Euphyllia picteti, Euphyllia yaeyamaensis, Eguchipsammia fistula un Heliofungia actiniformis no Indonēzijas;
Rauvolfia serpentina no Mjanmas;
Pterocarpus santalinus no Indijas;
Christensonia vietnamica no Vjetnamas;
Myrmecophila tibicinis no Belizas.
(4)
Zinātniskās analīzes grupa, balstoties uz jaunāko pieejamo informāciju, secināja, ka vairs nav vajadzības piemērot pārtraukumu šādu sugu īpatņu ievešanai Savienībā:
Falco cherrug no Armēnijas, Irākas, Mauritānijas un Tadžikistānas;
Saiga tatarica no Kazahstānas un Krievijas;
Callithrix geoffroyi no Brazīlijas;
Amazona autumnalis no Ekvadoras;
Ara chloropterus no Argentīnas un Panamas;
Ara severus no Gajānas;
Aratinga acuticaudata no Urugvajas;
Cyanoliseus patagonus no Čīles un Urugvajas;
Deroptyus accipitrinus no Peru;
Triclaria malachitacea no Argentīnas un Brazīlijas;
Caiman crocodilus no Salvadoras, Gvatemalas un Meksikas;
Calumma andringitraense, Calumma boettgeri, Calumma fallax, Calumma gallus, Calumma glawi, Calumma globifer, Calumma guillaumeti, Calumma malthe, Calumma marojezense, Calumma oshaughnessyi, Calumma vencesi, Furcifer bifidus, Furcifer petteri, Furcifer rhinoceratus, Furcifer willsii, Cycadaceae spp., Stangeriaceae spp. un Zamiaceae spp. no Madagaskaras;
Heloderma suspectum no Meksikas un Savienotajām Valstīm;
Iguana iguana un Boa constrictor no Salvadoras;
Eunectes murinus no Paragvajas;
Chelonoidis denticulata no Bolīvijas un Ekvadoras;
Tridacna gigas no Fidži, Mikronēzijas, Palau, Papua-Jaungvinejas un Vanuatu;
Anacamptis pyramidalis, Himantoglossum hircinum, Ophrys sphegodes, Orchis coriophora, Orchis laxiflora, Orchis provincialis, Orchis purpurea, Orchis simia, Serapias vomeracea un Spiranthes spiralis no Šveices;
Cephalanthera rubra, Dactylorhiza latifolia, Dactylorhiza russowii, Nigritella nigra un Ophrys insectifera no Norvēģijas;
Dactylorhiza traunsteineri, Ophrys insectifera un Spiranthes spiralis no Lihtenšteinas.
(5)
Ir notikusi apspriešanās ar visām to sugu izcelsmes valstīm, uz kurām saskaņā ar šo regulu attiecas jaunie ierobežojumi īpatņu ievešanai Savienībā.
(6)
Tāpēc jāgroza to sugu saraksts, kuru īpatņu ievešana Savienībā ir pārtraukta, un skaidrības labad ir jāaizstāj Īstenošanas regula (ES) Nr. 828/2011.
(7)
Šajā regulā paredzētie pasākumi ir saskaņā ar Savvaļas dzīvnieku un augu tirdzniecības komitejas atzinumu,
IR PIEŅĒMUSI ŠO REGULU.
1. pants
Ievērojot Regulas (EK) Nr. 865/2006 71. panta noteikumus, pārtrauc šīs regulas pielikumā minēto savvaļas augu un dzīvnieku sugu īpatņu ievešanu Savienībā.
2. pants
Īstenošanas regulu (ES) Nr. 828/2011 atceļ.
Atsauces uz atcelto regulu uzskata par atsaucēm uz šo regulu.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 20. augustā

Classification:
Level 1 Categories: 100147
100143
100155
Level 2 Categories: 100242
100194
100171
100193
Level 3 Categories: 614
2825
3584
3489
All Categories: 2300
2826
2827
3191
3579